Lav et referat af nedenstående tekst:

Tekst:
På Skovsgaard Landbrug ved Hobro kæmper man for at få høstet. Det våde vejr gør det svært at køre på markerne, og kun 18 procent af gårdens 740 hektar med afgrøder er kommet i hus. Det kan koste millioner på bundlinien. - Normalt er høsten det ultimative - det er jo finalen på et års arbejde, siger landmand Søren Rasmussen, Skovsgaard Landbrug ved Hobro. I år er det dog knap så sjovt, at høste. Markerne er våde og mudrede, og rapsmarkernes udbytte onsdag eftermiddag var nedslående. - Fugtigheden skal normalt være ni procent. I dag viste målinger, at den er oppe på 16 procent, fortæller landmanden fra Hobro. Det betyder et ringere udbytte og flere omkostninger til tørring af kornet. - Det påvirker da os, samtidig med, at vi skal tænke på næste års afgrøder, siger Søren Rasmussen,

Referat:
Det våde sommervejr risikerer at koste bønderne millioner. I Hobro kæmper en landmand for at redde sin høst.